33. ΝΟΜΟΘΕΤ. ΔΙΑΤΑΓΜΑ υπ’ αριθ. 376 της 6/9 Απρ. 1974 (ΦΕΚ Α' 98) Περί των Στρατιωτικών Μεταλλίων Άρθρ.1.-1.Τα στρατιωτικά μετάλλια διακρίνονται εις πολεμικά και μη πολεμικά. 2.Τα πολεμικά στρατιωτικά μετάλλια είναι: α)Το Αριστείον Ανδραγαθίας. β)Το Αριστείον Ανδρείας. γ)Ο Πολεμικός Σταυρός. δ)Το μετάλλιον Εξαιρέτων Πράξεων. ε)Το Αναμνηστικόν Μετάλλιον. 3.Τα μη πολεμικά στρατιωτικά μετάλλια είναι: α)Το Μετάλλιον Εξόχου Πράξεως. β)Το Μετάλλιον Στρατιωτικής Αξίας. γ)Το Μετάλλιον Ευδοκίμου Υπηρεσίας Ανθυπασπιστών και Υπαξιωματικών. 4.Τα πολεμικά μετάλλια απονέμονται μόνον εν καιρώ πολέμου ή εις περιπτώσεις καθ’ ας στρατιωτικοί εντάσσονται εντολή της Ελληνικής Κυβερνήσεως, εις Μονάδας εν πολεμική δράσει, εκτός της Επικρατείας. 5.Κατ’ εξαίρεσιν πολεμικά μετάλλια, εκτός του Αριστείου Ανδραγαθίας και του Αριστείου Ανδρείας, δύνανται ν’ απονέμωνται και κατά μη πολεμικάς περιόδους, εις περιπτώσεις καθ’ ας στρατιωτικοί διατίθενται και μετέχουν εις ενεργείας εναντίον ενόπλων ομάδων ή ατόμων στρεφομένων κατά της εννόμου τάξεως και ασφαλείας. 6.Τα μη πολεμικά μετάλλια απονέμονται οποτεδήποτε. 7.Τα στρατιωτικά μετάλλια απονέμονται εις Έλληνας στρατιωτικούς. Κατ’ εξαίρεσιν, εις ωρισμένας περιπτώσεις καθοριζομένας υπό του παρόντος, δύνανται ν’ απονέμωνται και εις Έλληνας μη στρατιωτικούς, καθώς και εις αλλοδαπούς στρατιωτικούς ή μη. 8.Υπό τον όρον στρατιωτικοί νοούνται οι ανήκοντες εις τας Ενόπλους Δυνάμεις. 9.Στρατιωτικά μετάλλια ξένων Κρατών απονεμόμενα εις Έλληνας στρατιωτικούς φέρονται κατόπιν εγκρίσεως παρεχομένης δια Π.Δ/τος εκδιδομένου προτάσει του Υπουργού Εθνικής Αμύνης. 10.Μετάλλια μη στρατιωτικά απονεμόμενα εις Έλληνας στρατιωτικούς δεν φέρονται. Ιεραρχική Τάξις Μεταλλίων Άρθρ.10.-1.Το Μετάλλιον Ευδοκίμου Υπηρεσίας διακρίνεται εις τρεις τάξεις και απονέμεται εις υπαξιωματικούς και ανθυπασπιστάς δι’ ευδόκιμον υπηρεσίαν, ως ακολούθως: α)Το της Α' Τάξεως, εις τους Ανθυπασπιστάς, β)Το της Β' Τάξεως, εις τους Αρχιλοχίας, Αρχικελευστάς και Αρχισμηνίας. γ)Το της Γ' Τάξεως εις Επιλοχίας, Επικελευστάς και Επισμηνίας μετά συμπλήρωσιν οκταετούς υπηρεσίας Υπαξιωματικού. 2.Άμα τη προαγωγή του τιμηθέντος υπαξιωματικού, προάγεται εις την αντίστοιχον τάξιν και το απονεμηθέν μετάλλιον. 3.Ανθυπασπισταί προαγόμενοι εις αξιωματικούς εξακολουθούν να φέρουν το απονεμηθέν εις αυτούς μετάλλιον. Απονομή Στρατιωτικών Μεταλλίων εις μη Στρατιωτικούς Άρθρ.11.-1.Το Αριστείον Ανδρείας, ο Πολεμικός Σταυρός και το Μετάλλιον Εξαιρέτων Πράξεων δύναται ν’ απονέμωνται: α)Εις Αξιωματικούς Ανθυπασπιστάς και οπλίτας των Σωμάτων Ασφαλείας, του Λιμενικού Σώματος και του Πυροσβεστικού Σώματος διατεθειμένους εις τας Ενόπλους Δυνάμεις ή τελούντας υπό τον επιχειρησιακόν έλεγχον τούτων, υπό τους αυτούς όρους ως και δια τους στρατιωτικούς (άρθρ. 4, 5 και 6 του παρόντος). (Αντί της σελ. 253)  Σελ. 253(α) Τεύχος 527-Σελ. 25 Ηθικές Αμοιβές-Στρατιωτικά Μετάλλια 36.Γ.ζ.33 Αν η πράξις είναι αξία του Αριστείου Ανδραγαθίας θα απονέμηται εις τούτους το Αριστείον Ανδραγαθίας. Όσον αφορά εις την πρόταξιν εν τη γενική σειρά αρχαιότητος ή την προαγωγήν, περί ων αι παρ. 2, 4 και 5 του άρθρ. 3 του παρόντος εφαρμόζονται αναλόγως αι οικείαι διατάξεις του Υπουργείου υφ’ ο έκαστος των τιμηθέντων υπάγεται. β)Εις στρατιωτικούς ξένων Κρατών, μετασχόντας εις κοινάς επιχειρήσεις μεθ’ Ελληνικών Ενόπλων Δυνάμεων, υπό τους αυτούς όρους ως και δια τους Έλληνας στρατιωτικούς. γ.Εις ιδιώτας Έλληνας ή αλλοδαπούς συμβαλλόντας κατά τρόπον αποφασιστικόν δια πράξεων ηρωϊσμού ή αυτοθυσίας εις την ευόδωσιν των πολεμικών επιχειρήσεων ή προσενεγκόντας υψίστας και πολυτίμους υπηρεσίας προς τας Ενόπλους Δυνάμεις. Η απονεμητέα τάξις του Αριστείου Ανδρείας και του Πολεμικού Σταυρού, εκτιμώνται αναλόγως των συνθηκών τελέσεως της διακεκριμένης πράξεως. Υποβολή προτάσεων Άρθρ.12.-1.Δια την απονομήν οιουδήποτε Μεταλλίου, απαιτείται ητιολογημένη πρότασις, διαβιβαζομένη Ιεραρχικώς. 2.Προκειμένου περί Στρατιωτικών (ημεδαπών ή αλλοδαπών) η πρότασις υποβάλλεται Ιεραρχικώς, υπό του Διοικητού και δέον να προσδιορίζηται εν αυτή, το είδος της απονεμητέας Ηθικής Αμοιβής, δια τας πράξεις τας τελεσθείσας κατά την εκτέλεσιν Πολεμικής δράσεως. Εν η δε περιπτώσει η πράξις ετελέσθη υπό ειδικάς συνθήκας γενικής εσωτερικής διαταραχής ή άλλης τινός, εν ειρήνη, σοβαράς αιτίας κινδύνου της δημοσίας τάξεως διατάσσεται και Ένορκος Διοικητική Εξέτασις. 3.Προκειμένου περί μη Στρατιωτικών ημεδαπών ή αλλοδαπών, η πρότασις υποβάλλεται, υπό της αρμοδίας Στρατιωτικής Αρχής ιεραρχικώς και μέχρι του Υπουργού Εθνικής Αμύνης. Διαδικασία Απονομής Στρατιωτικών Μεταλλίων Άρθρ.13.-1.Τα εν παρ. 2 και 32 του άρθρ. 1 του παρόντος Στρατιωτικά Μετάλλια απονέμονται ως ακολούθως: α)Το Αριστείον Ανδραγαθίας, δια Π.Δ/τος, εκδιδομένου τη προτάσει του επί της Εθνικής Αμύνης Υπουργού, κατόπιν γνωμοδοτήσεως του Ανωτάτου κατά κλάδου Συμβουλίου, υποβαλλομένης μετά σύμφωνον γνώμην του Αρχηγού Ενόπλων Δυνάμεων. Σελ. 254(α) Τεύχος 527-Σελ. 26 β)Το Αριστείον Ανδρείας, ο Πολεμικός Σταυρός, το Μετάλλιον Εξαιρέτων Πράξεων, το Αναμνηστικόν Μετάλλιον, ως και άπαντα τα μη πολεμικά μετάλλια, δια Π.Δ/τος εκδιδομένου τη προτάσει του επί της Εθνικής Αμύνης Υπουργού, επί τη βάσει προτάσεων Ιεραρχικώς υποβαλ-λομένων αυτώ. 2.Εν καιρώ πολέμου δύναται να εξουσιοδοτώνται υπό του Προέδρου της Δημοκρατίας ο Αρχηγός των Ενόπλων Δυνάμεων και οι Αρχηγοί των Κλάδων, όπως απονέμουν εν ονόματι τούτου τον Πολεμικόν Σταυρόν και το Μετάλλιον Εξαιρέτων Πράξεων αντιστοίχως, της τοιαύτης απονομής κυρουμένης εκ των υστέρων δια Π.Δ/τος. 3.Ο αριθμός των, κατά το παρόν Ν.Δ/μα, απονεμομένων Στρατιωτικών Μεταλλίων τυγχάνει απεριόριστος. 4.Η απονομή των πάσης φύσεως Στρατιωτικών Μεταλλίων καταχωρίζεται υποχρεωτικώς εις τα οικεία Μητρώα. Δικαίωμα του Φέρειν τα Μετάλλια Άρθρ.14.-1.Τα κατά τας διατάξεις του παρόντος απονεμόμενα μετάλλια είναι προσωπικά και φέρονται υπό του τιμηθέντος εφ’ όρου ζωής, επιφυλασσομένων των διατάξεων του άρθρ. 15. 2.Εν περιπτώσει θανάτου του τιμηθέντος ταύτα περιέρχονται ως κειμήλια κατά την τελευταίαν αυτού βούλησιν εις ένα των κάτωθι: α)Εις τα άρρενα τέκνα κατά σειράν ηλικίας και εν ελλείψει εις τας θυγατέρας κατά την αυτήν σειράν. β)Χήραν. γ)Πατέρα, Μητέρα. δ)Πρεσβύτερον αδελφόν ή, ελλείψει τοιούτου, αδελφήν. 3.Εάν ο αποθανών δεν εξεδήλωσεν επ’ αυτού την βούλησίν του, ταύτα περιέρχονται εις τους αυτούς ως άνω συγγενείς κατά την αναγραφομένην σειράν. 36.Γ.ζ.33 Ηθικές Αμοιβές-Στρατιωτικά Μετάλλια Περίπτωσις μη Απονομής ή Αφαιρέσεως Μεταλλίων Άρθρ.15.-1.Τα δια των διατάξεων του παρόντος καθοριζόμενα Μετάλλια δεν απονέμονται ή απονεμηθέντα δεν φέρονται οσάκις ο πληρών τας σχετικάς προϋποθέσεις απονομής ή ο ήδη τιμηθείς Αξιωματικός ή Υπαξιωματικός υφίσταται τας συνεπείας εκ της στερήσεως του βαθμού, δυνάμει των διατάξεων των αντιστοίχων "Περί Καταστά-σεων", Νόμων. Προκειμένου δε περί εφέδρων ή κληρωτών οπλιτών τα Μετάλλια ταύτα δεν απονέμονται ή απονεμηθέντα δεν φέρονται αν ούτοι έχουν καταδικασθή κατά τα εν παρ. 2 οριζόμενα. 2.Απονεμηθέντα, μετάλλια εις ημεδαπούς στρατιωτικούς ή ιδιώτας αφαιρούνται, εφ’ όσον ο τιμηθείς καταδικασθή αμετακλήτως: α)Εις οιανδήποτε ποινήν επί κακουργήματι. β)Εις οιανδήποτε ποινήν δι’ αδίκημα εκ των αναγομένων εις την προστασίαν του κοινωνικού καθεστώτος. γ)Εις αποστέρησιν ολικήν ή μερικήν των πολιτικών του δικαιωμάτων. 3.Απονεμηθέντα μετάλλια εις αλλοδαπούς αφαιρούνται εφ’ όσον ο τιμηθείς: α)Καταδικασθή υπό Ελληνικού Δικαστηρίου κατά τα εν υποπαρ. α' και β' της παρ. 2 του παρόντος άρθρου οριζόμενα. β)Μετέσχεν ενεργειών και πράξεων στρεφομένων κατά του Ελληνικού Κράτους. 4.Η κατά τα ως άνω αφαίρεσις απονεμηθέντων Μεταλλίων, ενεργείται δια Π.Δ/τος, εκδιδομένου συμφώνως προς την εν παρ. 1 του άρθρ. 13 του παρόντος διαδικασίαν. Διατυπώσεις Απονομής Μεταλλίων Άρθρ.16.-1.Μεθ’ εκάστου απονεμομένου, βάσει των διατάξεων του παρόντος, Μεταλλίου, απονέμεται εις τον τιμώμενον και αντίστοιχον Δίπλωμα. 2.Δια Π.Δ/τος, εκδιδομένου προτάσει του Υπουργού Εθνικής Αμύνης, θέλουν ρυθμισθή αι πάσης φύσεως απαιτούμεναι δια την εφαρμογήν του παρόντος, εκτελεστικαί ενέργειαι, αναφερόμεναι εις: α)Την περιγραφήν και τον τύπον εκάστου Μεταλλίου, ως και των αντιστοίχων Ταινιών και Διπλωμάτων. β)Την διαδικασίαν και τας διατυπώσεις υποβολής προτάσεων, προς απονομήν Μεταλλίων και προαγωγήν επ’ ανδραγαθία. γ)Το τυπικόν της επιδόσεως των Μεταλλίων. δ)Πάσαν ετέραν λεπτομέρειαν, αφορώσαν εις την εφαρμογήν του παρόντος. Μεταβατικαί Διατάξεις Άρθρ.17.-1.Τα μέχρι ενάρξεως ισχύος του παρόντος απονεμηθέντα μετάλλια εξακολουθούν φερόμενα υπό των τιμηθέντων, κατά τα ειδικώτερον καθοριζόμενα δια Π.Δ/τος. 2.Η διάταξις της παρ. 4 του άρθρ. 1 του παρόντος έχει εφαρμογήν από της 1ης Νοεμ. 1950 δι’ άπαντα τ’ απονεμηθέντα εις Στρατιωτικούς Μετάλλια, δια την δράσιν αυτών εις το εν Κορέα Ελληνικόν Εκστρατευτικόν Σώμα. Ωσαύτως αι κατά την εν λόγω περίοδον διενεργηθείσαι προαγωγαί επ’ ανδραγαθία στρατιωτικών του Εκστρατευτικού Σώματος Κορέας, κυρούνται δια του παρόντος ως επραγματοποιήθησαν. 3.Υποβληθείσαι προτάσεις απονομής ηθικών αμοιβών, αφορώσαι εις Αξιωματικούς και οπλίτας οίτινες μετέσχον εις τας εν Κύπρω επιχειρήσεις κατά τον μήνα Αύγουστον του έτους 1964, εξετάζονται και κρίνονται εντός τριμήνου από της δημοσιεύσεως του παρόντος, εφαρμοζομένης και εν προκειμένω της παρ. 4 του άρθρ. 1 του παρόντος. Υποβληθείσαι προτάσεις δια προαγωγήν επ’ ανδραγαθία εξετάζονται δι’ απονομήν Αριστείου Ανδρείας. Καταργούμεναι Διατάξεις Άρθρ.18.-1.Από της ισχύος του παρόντος καταργούνται αι εις τους υπαγομένους εις το Υπουργείον Εθνικής Αμύνης, αφορώσαι διατάξεις των: α)Νόμ. ΔΡ4Η'/1933 "Περί συστάσεως Αριστείου Ανδρείας". β)Β.Δ. 31-10-1917 "Περί Ηθικών Αμοιβών δια Πράξεις διακεκριμένας". γ)Β.Δ. 21-3-1921 "Περί εκτελέσεως ΔΡ4Η'/νόμου περί συστάσεως Αριστείου Ανδρείας". δ)Α.Ν. 633/37 "Περί συστάσεως μεταλλίου ευδοκίμου υπηρεσίας Υπαξιωματικών". ε)Α.Ν. 2646/40 "Περί Ηθικών Αμοιβών δια διακεκριμένας Πράξεις". ζ)Α.Ν. 2746/40 "Περί επεκτάσεως του Α.Ν. 2646/40 εις το Βασιλικόν Ναυτικόν και την Βασιλικήν Αεροπορίαν". η)Ν.Δ. 871/41 "Περί Τροποποιήσεως και Συμπληρώσεως των περί Ηθικών Αμοιβών των Στρατιωτικών Διατάξεων". θ)Α.Ν. 805/45 "Περί αυθεντικής ερμηνείας του Α.Ν. 2646/40". ι)Νόμ. 107/1945 "Περί Ηθικών Αμοιβών Αεροπορίας". κ)Ν.Δ. 299/47 "Περί διατάξεων αφορωσών Ηθικάς Αμοιβάς δια διακεκριμένας Πράξεις". λ)Άρθρ. 3 και των παρ. 1 και 3 του άρθρ. 6 του Α.Ν. 1343/49 "Περί ρυθμίσεως ζητημάτων αφορώντων τας επ’ ανδραγαθία προαγωγάς Αξιωματικών του Στρατού Ξηράς". Καταργείται επίσης πάσα ετέρα γενική ή ειδική διάταξις αντικειμένη τω παρόντι. Έναρξις ισχύος Άρθρ.19.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. (Αντί των σελ. 255-265)  Σελ. 255(α) Τεύχος 527-Σελ. 27 Ηθικές Αμοιβές-Στρατιωτικά Μετάλλια 36.Γ.ζ.33 36.Γ.ζ.33 Ηθικές Αμοιβές-Στρατιωτικά Μετάλλια Άρθρ.2.-1.Η ιεραρχική τάξις των στρατιωτικών μεταλλίων είναι η ακόλουθος: (Αντί της σελ. 251) Σελ. 251(α) Τεύχος 527-Σελ. 23 Ηθικές Αμοιβές-Στρατιωτικά Μετάλλια 36.Γ.ζ.32-33 α)Αριστείον Ανδραγαθίας. β)Αριστείον Ανδρείας. γ)Πολεμικός Σταυρός. δ)Μετάλλιον Εξαιρέτων Πράξεων. ε)Μετάλλιον Εξόχου Πράξεως. ζ)Μετάλλιον Στρατιωτικής Αξίας. η)Μετάλλιον Ευδοκίμου Υπηρεσίας. θ)Μετάλλια αναμνηστικά πολέμων κατά χρονολογικήν σειράν. 2.Εν σχέσει προς τα παράσημα των Ταγμάτων Αριστείας, τα Αριστείον Ανδραγαθίας και Αριστείον Ανδρείας έπονται του παρασήμου του Τάγματος του Σωτήρος και προηγούνται του παρασήμου του Τάγματος της Αξίας, τα δε λοιπά μετάλλια έπονται του παρασήμου του Τάγματος του Φοίνικος. 3.Τα ξένα στρατιωτικά μετάλλια έπονται των Ελληνικών παρασήμων και μεταλλίων. Αριστείον Ανδραγαθίας Άρθρ.3.-1.Δια την απονομήν του Αριστείου Ανδραγαθίας απαιτείται αποδεδειγμένως ηρωϊκή πράξις υπερβαίνουσα κατά πολύ την εκτέλεσιν του καλώς εννοουμένου καθήκοντος και επισύρουσα, ως εκ τούτου, ανεπιφυλάκτως τον θαυμασμόν και την εκτίμησιν των προϊσταμένων και υφισταμένων ή της κοινής γνώμης, λαβούσα χώραν επί του πεδίου της μάχης, κατά την εκτέλεσιν διατεταγμένης πολεμικής ενεργείας, καθ’ ην ο δι’ αυτού τιμώμενος εξέθηκεν αποδεδειγμένως την ζωήν του εις προφανή και άμεσον κίνδυνον. 2.Οι δια του Αριστείου Ανδραγαθίας τιμώμενοι μόνιμοι εν ενεργεία αξιωματικοί προτάσσονται, εν τη γενική σειρά αρχαιότητος του βαθμού των και εν τη επετηρίδι του Όπλου ή Σώματος εν ω εξελίσσονται, κατ’ αριθμόν θέσεων ίσον προς τα κάτωθι ποσοστά των υφισταμένων, κατά βαθμόν, οργανικών θέσεων. α)Υποστράτηγοι-Υποναύαρχοι-Υποπτέραρχοι: 20%. β)Ταξίαρχοι-Αρχιπλοίαρχοι-Ταξίαρχοι Αεροπορίας: 20%. γ)Συνταγματάρχαι-Πλοίαρχοι-Σμήναρχοι: 10%. δ)Αντισυνταγματάρχαι έως και Ανθυπολοχαγοί και αντίστοιχοι του Ναυτικού και της Αεροπορίας: 5%. 3.Προκύπτον κατά τα ανωτέρω κλάσμα ίσον ή μεγαλύτερον του 1/2 λογίζεται ως ακεραία μονάς. Κλάσμα μικρότερον του 1/2 δεν λαμβάνεται υπ’ όψιν. 4.Εάν ο αύξων αριθμός, ον έχουν ούτοι εν τη σειρά αρχαιότητος του κατεχομένου βαθμού εν τη επετηρίδι του Όπλου ή Σώματος, είναι ίσος ή μικρότερος του κατά τα ανωτέρω προκύπτοντος αριθμού και μέχρι συμπληρώσεως τούτου, προάγονται εις τον ανώτερον βαθμόν ανεξαρτήτως υπάρξεως κενών θέσεων. Σελ. 252(α) Τεύχος 527-Σελ. 24 5.Οι μόνιμοι εξ εφεδρείας, οι έφεδροι εξ εφεδρείας ή εξ απονομής αξιωματικοί, ως και οι ανθυπασπισταί και οπλίται, τιμώμενοι δια του Αριστείου Ανδραγαθίας προάγονται εις τον ανώτερον βαθμόν και τάσσονται εις το αριστερόν των ομοιοβάθμων των, καταλαμβάνοντες οριστικώς την νέαν των ταύτην αρχαιότητα. 6.Εν περιπτώσει ετέρας απονομής του Αριστείου Ανδραγαθίας η προαγωγή του τιμηθέντος εις την αρχαιότητα ή εις τον ανώτερον βαθμόν χωρεί κατά τα εν τω παρόντι άρθρω καθοριζόμενα, ανεξαρτήτως διαρρεύσαντος από της προηγουμένης προαγωγής χρόνου. 7.Η προαγωγή εις τον ανώτερον βαθμόν ή η πρόταξις εν τη επετηρίδι των κατά τα ως άνω τιμωμένων δια του Αριστείου Ανδραγαθίας ενεργείται δια του αυτού Π.Δ/τος, δι’ ου κατ’ άρθρ. 13 του παρόντος απονέμεται το μετάλλιον, λογίζεται δε ως γενομένη από της ημέρας κτήσεως του βαθμού του αμέσως νεωτέρου των εν τη νέα σειρά αρχαιότητος των τιμωμένων εν τη επετηρίδι. Αριστείον Ανδρείας Άρθρ.4.-1.Το Αριστείον Ανδρείας απονέμεται αποκλειστικώς και μόνον δι’ ηρωϊκήν πράξιν επί του πεδίου της μάχης υπερβαίνουσαν κατά πολύ την εκτέλεσιν του καλώς εννοουμένου καθήκοντος. Επ’ ουδενί λόγω απονέμεται δια πράξεις εκτός του πεδίου της μάχης, αναγομένας εις μη εμπόλεμον κατάστασιν ούτε και επί στρατιωτική αξία επιδεικνυομένη εν πολέμω ή εν ειρήνη. 2.Το Αριστείον Ανδρείας διακρίνεται εις τρεις τάξεις, ως κατωτέρω: α)Ταξιάρχης Αριστείου Ανδρείας, απονεμόμενος εις τας Πολεμικάς Σημαίας των κατά τους πολέμους διακρινομένων Μονάδων καθώς και εις ανωτάτους Αξιωματικούς. β)Χρυσούν Αριστείον Ανδρείας, απονεμόμενον εις τους Ανωτέρους αξιωματικούς. γ)Αργυρούν Αριστείον Ανδρείας, απονεμόμενον εις τους ανωτέρους αξιωματικούς. γ)Αργυρούν Αριστείον Ανδρείας, απονεμόμενον εις τους κατωτέρους αξιωματικούς, τους ανθυπασπιστάς, τους δοκίμους εφέδρους αξιωματικούς, τους οπλίτας και τους μαθητάς των Στρατιωτικών Σχολών. 36.Γ.ζ.33 Ηθικές Αμοιβές-Στρατιωτικά Μετάλλια Πολεμικός Σταυρός Άρθρ.5.-1.Ο Πολεμικός Σταυρός απονέμεται δια διακεκριμένας πράξεις τελεσθείσας είτε επί του πεδίου της μάχης, είτε οπουδήποτε κατά την διεξαγωγήν διατεταγμένης πολεμικής ενεργείας. 2.Ο Πολεμικός Σταυρός διακρίνεται εις τρεις τάξεις, ως ακολούθως: α)Πολεμικός Σταυρός Α' Τάξεως, απονεμόμενος εις τους ανωτάτους αξιωματικούς. β)Πολεμικός Σταυρός Β' Τάξεως, απονεμόμενος εις τους ανωτέρους αξιωματικούς. γ)Πολεμικός Σταυρός Γ' Τάξεως, απονεμόμενος εις τους κατωτέρους αξιωματικούς, τους ανθυπασπιστάς, τους δοκίμους εφέδρους αξιωματικούς, τους οπλίτας και τους μαθητάς των Στρατιωτικών Σχολών. Μετάλλιον Εξαιρέτων Πράξεων Άρθρ.6.-Το Μετάλλιον Εξαιρέτων Πράξεων απονέμεται δι’ εξαιρέτους πράξεως και δι’ εξαιρετικήν ικανότητα περί την διοίκησιν και οργάνωσιν Μονάδος επί του πεδίου της μάχης ή οπουδήποτε κατά την διεξαγωγήν διατεταγμένης πολεμικής ενεργείας. Αναμνηστικόν Μετάλλιον Πολέμου Άρθρ.7.-Το Αναμνηστικόν Μετάλλιον απονέμεται εις τους ευδοκίμως υπηρετήσαντας κατά την διάρκειαν των αγώνων του Έθνους εν τη ζώνη των Επιχειρήσεων και τω εσωτερικώ της χώρας. Μετάλλιον Εξόχου Πράξεως Άρθρ.8.-Το Μετάλλιον Εξόχου Πράξεως, απονέμεται εν ειρήνη εις όλως εξαιρετικάς περιπτώσεις προς επιβράβευσιν εξόχου ή μέχρις αυτοθυσίας πράξεως. Μετάλλιον Στρατιωτικής Αξίας Άρθρ.9.-1.Το Μετάλλιον Στρατιωτικής Αξίας, απονέμεται εις τους μονίμους εν ενεργεία αξιωματικούς δια τας εν γένει διακεκριμένας πράξεις και συνεχείς υπηρεσίας ήτοι εξαιρετικήν ικανότητα περί την Διοίκησιν και Οργάνωσιν Μονάδος ή Υπηρεσίας κατά την εκτέλεσιν ανατεθείσης υπηρεσίας ή εντολής. 2.Το Μετάλλιον Στρατιωτικής Αξίας διακρίνεται εις τρείς τάξεις ως ακολούθως: α).Το Μετάλλιον Στρατιωτικής Αξίας Α' Τάξεως, απονεμόμενον εις τους ανωτάτους αξιωματικούς. β)Το Μετάλλιον Στρατιωτικής Αξίας Β' Τάξεως, απονεμόμενον εις τους ανωτέρους αξιωματικούς. γ)Το Μετάλλιον Στρατιωτικής Αξίας Γ' Τάξεως, απονεμόμενον εις τους κατωτέρους αξιωματικούς. 3.Απονομή μεταλλίου στρατιωτικής αξίας δεν δύναται να γίνη εάν ο αξιωματικός δεν φέρη τουλάχιστον βαθμόν Υπολοχαγού και δεν έχη συμπληρώσει δεκαετή υπηρεσίαν ως αξιωματικός. 4.Άμα τη προαγωγή του τιμηθέντος αξιωματικού, προάγεται εις την αντίστοιχον τάξιν και το απονεμηθέν μετάλλιον, εφ’ όσον πληρούνται αι προϋποθέσεις της παρ. 1 του παρόντος άρθρου. 5.Το μετάλλιον στρατιωτικής αξίας απονέμεται υπό τας αυτάς, ως εν παρ. 2 του παρόντος άρθρου, αντιστοιχίας τάξεως και βαθμού: α)Εις τους μονίμους εξ εφεδρείας ή εκ Πολεμικής Διαθεσιμότητος αξιωματικούς μετά διετή ευδόκιμον υπηρεσίαν από της ανακλήσεώς των εις την ενέργειαν, εφ’ όσον είχον οκταετή προϋπηρεσίαν. β)Εις τους εφέδρους εξ εφεδρείας ή εξ απονομής αξιωματικούς μετά πενταετή συνεχή ευδόκιμον υπηρεσίαν. Μετάλλιον Ευδοκίμου Υπηρεσίας  Ανθυπασπιστών και Υπαξιωματικών.